CELEX: E2010J0016
Language: sk
Date: 2011-09-12 00:00:00
Title: Rozsudok súdu z  12. septembra 2011 vo veci E-16/10 – Philip Morris Norway AS proti Nórsky štát zastúpený Ministerstvom zdravotníctva a opatrovateľských služieb (Voľný pohyb tovaru – zákaz viditeľného vystavovania tabakových výrobkov – články 11 a 13 Dohody o EHP – opatrenia s rovnakým účinkom ako množstvové obmedzenia – spôsoby predaja – ochrana verejného zdravia – proporcionalita)

27.9.2012   
            
            
               SK
            
            
               Úradný vestník Európskej únie
            
            
               C 291/14
            
         ROZSUDOK SÚDU
   z 12. septembra 2011
   vo veci E-16/10
   Philip Morris Norway AS proti Nórsky štát zastúpený Ministerstvom zdravotníctva a opatrovateľských služieb
   (Voľný pohyb tovaru – zákaz viditeľného vystavovania tabakových výrobkov – články 11 a 13 Dohody o EHP – opatrenia s rovnakým účinkom ako množstvové obmedzenia – spôsoby predaja – ochrana verejného zdravia – proporcionalita)
   2012/C 291/05
   Vo veci E-16/10 Philip Morris Norway AS proti Nórsky štát zastúpený Ministerstvom zdravotníctva a opatrovateľských služieb – ŽIADOSŤ adresovaná Súdu EZVO podľa článku 34 Dohody medzi štátmi EZVO o zriadení dozorného úradu a súdu, predložená okresným súdom v Osle (Oslo tingrett), o výklad článkov 11 a 13 Dohody o Európskom hospodárskom priestore (EHP), predovšetkým, či pravidlo zakazujúce viditeľné vystavovanie tabakových výrobkov v maloobchodných predajniach tak, ako ho stanovuje nórske právo, predstavuje nezákonné obmedzenie podľa článku 11 Dohody o EHP, a v prípade, že by takéto obmedzenie existovalo, objasnenie kritérií, ktoré majú rozhodujúci význam pri stanovení, či spomenutý zákaz vystavovania je primeraný na účely článku 13 Dohody o EHP, Súd EZVO v zložení Carl Baudenbacher, predseda, Thorgeir Örlygsson (sudca-spravodajca) a Per Christiansen, sudcovia, vyniesol 12. septembra 2011 rozsudok, ktorého výroková časť znie takto:
   
               1.
            
            
               Zákaz viditeľného vystavovania tabakových výrobkov zavedený právnymi predpismi štátu EHP, ako v tomto danom prípade, predstavuje opatrenie, ktoré má na dovoz rovnaký účinok ako množstvové obmedzenia v zmysle článku 11 Dohody o EHP v prípade, že zákaz v skutočnosti ovplyvňuje uvádzanie výrobkov dovezených z iného štátu EHP na trh vo väčšej miere ako v prípade dovezených výrobkov, ktoré boli až donedávna vyrábané v Nórsku.
            
         
               2.
            
            
               Je na vnútroštátnom súde, aby určil ciele, ktoré majú dané právne predpisy sledovať a rozhodol, či sa cieľ verejného zdravia v podobe zníženia spotreby tabaku širokou verejnosťou môže dosiahnuť prostredníctvom menej obmedzujúcich opatrení, ako je zákaz viditeľného vystavovania tabakových výrobkov.